ตลาดหุ้นสหรัฐฯปิดลบแรง
ตลาดหุ้นสหรัฐปิดในแดนลบเป็นวันที่ 3 หลังการเจรจาขยายเพดานหนี้ยังไร้ข้อยุติ ขณะที่ราคาน้ำมันตลาดนิวยอร์กดิ่งลงแรง
28 ก.ค. 2554

ตลาดหุ้นสหรัฐปิดในแดนลบเป็นวันที่ 3 หลังการเจรจาขยายเพดานหนี้ยังไร้ข้อยุติ ขณะที่ราคาน้ำมันตลาดนิวยอร์กดิ่งลงแรง
ตลาดหุ้นสหรัฐฯวานนี้(27ก.ค.) ดิ่งลงอย่างแรงและปิดลบเป็นวันที่ 3 ติดต่อกัน เหตุนักลงทุนกังวลว่าข้อโต้เถียงเรื่องขยายเพดานหนี้ที่ยังไม่มีวี่แววได้ข้อยุติอาจนำไปสู่การผิดนัดชำระหนี้หรือปรับลดระดับความน่าเชื่อถือด้านหนี้สินของสหรัฐฯ       ดัชนีหุ้นดาวโจนส์ ลดลง 196.40 จุด (1.57 เปอร์เซ็นต์) ปิดที่ 12,304.90 จุด แนสแดค ลดลง 74.79 จุด (2.63 เปอร์เซ็นต์) ปิดที่ 2,765.17 จุด เอสแอนด์พี ลดลง 26.85 จุด (2.02 เปอร์เซ็นต์) ปิดที่ 1,305.09 จุด  ขณะที่ราคาน้ำมันตลาดนิวยอร์กดิ่งลงแรง จากสต๊อกพลังงานเพิ่มขึ้นเกินคาดและความกังวลว่าสหรัฐฯอาจต้องผิดนัดชำระหนี้       สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนกันยายน ลดลง 2.19 ดอลลาร์ ปิดที่ 97.40 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน ลดลง 85 เซนต์ ปิดที่ 117.43 ดอลลาร์ต่อบาร์เรล